Kako dati dobro ime firmi? • SENAT.me\nⓈ > Marketing i brendiranje > Kako dati dobro ime firmi?\nKo god je razmišljao o pokretanju sopstvenog biznisa, uvijek se na početku tog razmišljanja susretao sa problemom – kako smisliti naziv za firmu. Poslovno ime može imati suviše neodređeno značenje ili može biti previše ograničavajuće. Takođe, može biti zvučno i lako pamtljivo ili može biti nedovoljno upečatljivo i bezizražajno. Postavlja se pitanje: kako dati ime firmi, a da istovremeno bude snažno i prepoznatljivo, a da sa druge strane potpuno odgovara vrsti posla kojom se preduzeće bavi?\nS tim na umu, ovdje ćemo navesti najvažnija pitanja koja trebate sebi postaviti prilikom razmatranja mogućeg imena novog preduzeća. Od tog izbora može zavisiti uspjeh na tržištu ili njen neslavni završetak.\nKakvu korist će preduzeće ostvariti imenom?\nIme može da pomogne diferenciraciji u odnosu na konkurente, kao i da pomogne u izgradnji imidža preduzeća. Iz tog razloga, veoma je važno da se jasno definiše kakose želi firma percipirati na tržištu, pa da tek onda birati ime firme.\nJedan od uspješnih primjera je kompanija Apple, koja je svojim imenom napravila jasnu distinkciju od konkurenata, čija imena su u to vrijeme imala izražen korporativni, birokratski prizvuk (kao npr. tadašnji lider na tržištu IBM). Svojim imenom Apple je želio da bude percipiran kao jednostavan, topao, ljudski, pristupačan i drugačiji. Kao što znamo, Apple je danas jedna od najuspješnijih svjetskih kompanija, a privrženost kupaca Apple-ovim proizvodima graniči sa religijskim fanatizmom.\nDa li je ime ograničavajuće?\nNe valja se imenom “sputavati” preduzeće. Poželjno je izbjeći imena koja mogu da “ograniče” buduće širenje poslovanja u novim djelatnostima ili na novim lokacijama.Firma koja je nazvana “Voćni sokovi”, teško će kasnije moći pod tim imenom da ubjedi potrošače da se bave proizvodnjom džemova, marmelada ili voćnih rakija. Ili recimo, ako se građevinskoj firmi da ime “Niskogradnja”, imaćete problem kasnije ukoliko se odluči da proširivanje djelatnost i na poslove visokogradnje. Zato treba razmisliti unaprijed, jer nikad ne se ne zna kakve se nove poslovne mogućnosti mogu pojaviti u budućnosti, a promjena postojećeg imena često nije ekonomična.\nDa li je ime smisleno za ono čime će se preduzeće baviti?\nU većini slučajeva, najsigurnija i najbolja opcija je da izbor imena koje će davati neki nagovještaj o onome šta se proizvodi ili čime se firma bavi. Pri tome, nemojte misliti da takva imena ne mogu biti i te kako upečatljiva. Uzmite primjere snažnih regionalnih kompanija kao što su recimo Fructal ili Imlek.\nSa druge strane, ponekad neobične riječi ili pojmovi mogu prilično dobro da funkcionišu kao ime firme, odnosno da budu veoma dobro prihvaćeni na tržištu (na primjer Yahoo ili Kodak). Međutim, treba imati na umu da su to prilično rijetki i specifični slučajevi, odnosno da davanje neobičnih imena može biti veliki rizik za preduzeće.\nU principu, što je ime kraće, tim bolje. Najupečatljivija imena firmi uglavnom imaju dva do tri sloga i ne sadrže apostrofe, crtice, brojeve, posebne znakove i sl. Takođe, nastojte da izbjegavate skraćenice, one uglavnom ništa ne znače većini ljudi. Jednostavna i jasna imena pokazuju više stila, a i koštaju mnogo manje. Primjera radi, zamislite samo koliko manje novca treba da se na zgradi svake poslovnice svijetlećim slovima ispiše “Addiko Bank” umjesto “Hypo-Alpe-Adria Bank”.\nDa li se lako izgovara?\nOvo pravilo se u zadnje vrijeme pomalo i ignoriše, pogotovo kod firmi koje su orijentisane na poslovanje preko interneta. Međutim, treba imati na umu da, iako nekad može doprinijeti određenoj prepoznatljivosti, ime koje se teško izgovara “na prvu”, u velikoj većini slučajeva nije baš dobar izbor. Sigurno ne želite da vaši kupci lome jezik dok prijateljima objašnjavaju gdje su kupili proizvode koji su ih tako oduševili. Tipična greška na našim prostorima je korištenje komplikovanih engleskih riječi u imenu firme. Npr. ako svoj frizerski salon nazovete “Beauty & Fashion Lounge”, teško da će prosječna domaćica biti u stanju da to uopšte izgovori, a kamoli zapamti.\nDa li dobro zvuči?\nVeoma je važno kako ime firme zvuči kada se izgovara, jer imena koja imaju dobru zvučnost prenose određenu energiju i uzbuđenje na slušaoca. Sa druge strane, imena slabe zvučnosti uglavnom asociraju na nešto hladno i beživotno. Da se razumijemo, nije nemoguća misija “naučiti” kupce da drugačije doživljavaju imena slabije zvučnosti, ali u tom slučaju se unaprijed pomirite s tim da ćete morati potrošiti znatno više novca za promociju.\nPrvi izlazak na tržište\nKao što smo već pomenuli, ponekad postoje izuzeci od pravila da naziv firme treba lako da se izgovara, odnosno čita. Ukoliko će potencijalni klijenti prvi put doći u dodir sa imenom vašeg preduzeća putem oglasa u štampanim medijima ili na internetu, tada neobično ime u kombinaciji sa upečatljivim vizuelnim identitetom (znak, logotip, zaštitne boje itd.) može biti dobitna kombinacija.\nSa druge strane, ukoliko u startu planirate da predstavite svoju firmu putem “zvučnih” medija (kao što su radio i televizija), tada je bolje da se fokusirate na one ideje za ime firme koje dobro zvuče kada se izgovore.\nDa li ime preduzeća jedino vama nešto znači?\nIzbjegavajte imena koja nose neko skriveno značenje ili ličnu referencu koja je razumljiva samo vama. Takva imena ne govore drugima baš ništa o vašem preduzeću ili njegovoj djelatnosti, a vi nećete uvijek biti tu da im pojasnite šta to tačno znači.\nTipično za naše podneblje je davanje imena preduzećima i preduzetničkim radnjama po imenima roditelja, djece, unučadi i slično. Npr. preduzetnik je odlučio da registruje preduzeće pod imenom “Milidrag”, koje predstavlja kombinaciju imena njegovih sinova Milana i Dragana – zvuči poznato, zar ne?\nNeosporno je da takvo ime nosi veoma snažnu i emotivnu konotaciju za vlasnika, međutim ono potencijalnim kupcima ne pruža apsolutno nikakav uvid u ono čime se preduzeće bavi, šta nudi na tržištu, koja je njegova vizija, vrijednosti i sl.\nPored prethodno navedenih argumenata, prilikom odabira imena firme treba imati na umu i kako će ono izgledati kao dio logotipa ili kada se ispiše na oglasu ili bilbordu. Generalno se smatra da ljudi imaju veću naklonost prema imenima koja izgledaju izbalansirano i sadrže pretežno zaobljena slova, nasuprot imenima u kojima dominiraju oštra i uglasta slova.\nZnačenje na drugom jeziku?\nIme firme koje na jednom jeziku funkcioniše savršeno, može imati potpuno pogrešnu, ponekad čak i izrazito negativnu konotaciju kada se napiše ili izgovori na nekom drugom jeziku. Postoji čitav niz primjera u kojima su poznate svjetske kompanije ili brendovi na teži način naučili ovu lekciju.\nOvo može biti veoma važno ukoliko planirate da poslujete na inostranim tržištima ili da sarađujete sa inostranim partnerima. Čak i ako u početku nemate takve ambicije, dobro je razmišljati unaprijed, jer nikad ne znate kuda će vas odvesti vaš biznis za pet ili deset godina. Sigurno ne biste željeli da negdje u svijetu kupci ili poslovni partneri zbijaju šale sa imenom vaše firme, kao što to mi radimo sa imenima nekih inostranih kompanija ili nazivima pojedinih inostranih brendova.\nČak i ako pronađete savršeno ime za svoje preduzeće, koje zadovoljava sve prethodno navedene kriterijume, nećete imati puno koristi od njega ako ga je neko drugi već registrovao. Kao dobra ilustracija, mogu poslužiti slučajevi kompanija Google i Apple, koje su u određenim zemljama imale problem da koriste imena svojih brendova, jer je neko drugi već registrovao ime iPhone u Brazilu, odnosno Gmail u Njemačkoj. Pa i kada je brend T-Mobile ulazio u Crnu Goru (preciznije, mijenjao MOnet GSM), naišao je na administrativni problem jer je već jedan kiosk za popravku mobilnih telefona registrovao takvo ime.\nZato, ukoliko ime koje ste izabrali prođe i ovaj posljednji test, obavezno preduzmite sve potrebne pravne mjere kako biste ga adekvatno zaštitili. Nikada ne znate kada će još nekome sinuti potpuno ista genijalna ideja za ime njegove nove firme.\nU 21. vijeku nemoguće je zamisliti neku firmu bez internet stranice ili njene digitalne promocije. Prije svega, neophodno je provjeriti da li je slobodan domen na intenetu. Ako se firma bavi lokalno, domen .me je savršeno prihvatljiv za Crnu Goru, .rs za Srbiju, .ba za BiH ili .hr za Hrvatsku. Ipak, ukoliko tržište prelazi međunarodne granice, .com domen je neophodan (iako postoje internacionalni avangardni domeni). Domen .net se veže za telekomunikacione ili kablovske operatere, .org je prihvatlji za međunarodne organizacije. Za sve ostale međunarodne poslove domen .com je neophodan. Takođe, potrebno je obratiti pažnju da li je adresa imevašefirme.com izgovorljiva? Da li se može izgovoriti bez problema na nekoj radio reklami? Ako ste čuli na radiju reklamu gdje je spikerka izgovorila “vevevesedamsrednjacrtadvadesetčetiritačkakotačkame”, šta ćete unijeti u internet pretraživaču? Bez pomoći Gugla, nemoguć je tačan unos adrese. Izbjegavati brojeve, crtice i slične znakove u nazivu.\nIz tog razloga, preporučljivo je da naziv firme bude što jednostavniji za izgovor. U suprotnom, potrošićete dio života pojašnjavajući sagovornicima preko telefona kako se tačno piše, slovo po slovo, ime vašeg preduzeća, adresa zvaničnog sajta ili vaša e-mail adresa.\nOznake biznis brend brendiranje mala i srednja preduzeća (MSP) marketing novoosnovana preduzeća (start-up) poslovanje preduzeća


Američka provokacija — F-22 u Evropi - 26.08.2015, Sputnik Srbija\nAmerička provokacija — F-22 u Evropi\nOdluka Amerike da rasporedi svoje nevidljive borbene avione F-22 u Evropi nije ništa drugo do provokacija, smatra glavni urednik časopisa „Odbrana“ francuskog... 26.08.2015, Sputnik Srbija\n23:00 26.08.2015 (Osveženo: 16:19 05.10.2015)\nOdluka Amerike da rasporedi svoje nevidljive borbene avione F-22 u Evropi nije ništa drugo do provokacija, smatra glavni urednik časopisa „Odbrana“ francuskog Instituta nacionalne odbrane Ričard Labevijer.\n25 Avgust 2015, 15:11\nOn je opisao planirano raspoređivanje američkih lovaca F-22 „raptor“ kao provokaciju NATO-a u Evropi, koji, kako je rekao, time nastoji da ojača svoju globalnu moć.\n„Postoji nekoliko aspekata koji se odnose na ovu odluku, koja, ukratko govoreći, predstavlja provokaciju NATO-a i ukazuje na pojačanje prisustva Alijanse u Evropi i drugim delovima sveta“, rekao je Labevijer.\nPrema njegovim rečima, odluka Vašingtona da rasporedi avione je vođena i komercijalnim motivima.\n„Amerikanci traže ’izlog‘, mogućnost da pokažu ovaj sofisticirani avion u akciji, što bi trebalo da doprinese njegovom izvozu u druge zemlje“, rekao je Labevijer.\nOn je dodao da je F-22 „raptor“ nekoliko puta učestvovao u vojnim operacijama u Iraku i Siriji, i da Vašington sada nastoji da zainteresuje evropske kupce, uključujući i one u Poljskoj.\nDrugi aspekt je geopolitički, objašnjava Labevijer, navodeći zahteve baltičkih država, uključujući i Litvaniju, koja je više puta izrazila zabrinutost zbog navodne pretnje koja dolazi iz Rusije.\nTakođe, raspoređivanje aviona u vezi je sa situacijom u istočnoj Ukrajini posle nedavne agresije Ukrajinske vojske, konstatuje Labevijer, koji posebno ukazuje na želju Vašingtona da proširi svoju moć širom sveta.\n„Pored pomenutog, reorganizovanja snaga NATO-a u Evropi, Amerika povećava svoje prisustvo u azijsko-pacifičkom regionu i na Arktiku“, rekao je on.\nTakođe tvrdi da su nevidljivi F-22 avioni već raspoređeni u vazduhoplovnoj bazi Tule na Grenlandu očigledan odgovor na modernizaciju ruskih Oružanih snaga u njihovoj bazi u Murmansku.\nF-22 je dvosed, lovac pete generacije kompanije „Lokid Martin“, koji ima dva motora i smatra se superiornim borbenim avionom. Sposoban je za kopneni napad, elektronsko ratovanje i prikupljanje obaveštajnih podataka.\nTrenutno je u upotrebi gotovo 200 lovaca F-22 „raptor“, a svaki košta oko 150 miliona dolara.\nKrajem juna, američki sekretar za odbranu Eš Karter najavio je planove za slanje desetine tenkova, oklopnih borbenih vozila i samohodnih haubica savezničkim baltičkim zemljama i Istočnoj Evropi. Prema Karteru, cilj je osveta zbog navodnih akcija Rusije na istoku Ukrajine.


Rocha Hotel Apartamento Portimao, hotel Португал. Ograničeno trajanje ponude!\nPogledajte više fotografija Proverite cene i raspoloživost za Rocha Hotel Apartamento: Datum dolaska :\nRocha Hotel Apartamento - Opis\nU hotelu RochaNastavak\nHotel Apartamento pronaći ćete sve usluge koje treba da ima hotel kategorije četiri zvezdice za grad Portimao: Restoran, Room Service, Bar, Recepcija otvorena 24 sata, Teniski teren, Besplatan parking, Televizija, Klimatizovano. Stil ovog hotela je Luksuzan.Na 4 minuta kolima udaljenosti od centra, ovaj hotel u ulici Av. Tomás Cabreira - Praia Da Rocha sa pozicijom jug za grad Portimao, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Možete da se opustite zahvaljujući pogodnostima koje nudi hotel, kao što je na primer spoljni bazen. Ostali putnici su ovom hotelu dali ocenu 6 od 10.U njemu postoji brza internet konekcija.Ovaj hotel pruža i posebne pogodnosti, kao što je na primer: vrt.Korisne informacije:U ovom hotelu biće Vam na raspolaganju besplatan parking.\nRocha Hotel Apartamento tip(ovi):\nRocha Hotel Apartamento sadržaji i usluge\nNa 4 minuta kolima udaljenosti od centra, ovaj hotel u ulici Praia Da Rocha sa pozicijom jug za grad Portimao, idealan je za otkrivanje svih lepota grada, bez obzira da li ostajete samo nekoliko dana 162 m -\nProverite cene i raspoloživost za Rocha Hotel Apartamento: Datum dolaska :


Da li DPS koristi državne resurse za kampanju\nNedjelja, 26. maj/svibanj 2013, 04:56 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 18. - 25. maj 2013. Sećanje na Jevreje sa Kosova ubijene u Holokaustu Kosovo Polje: Imam i sveštenik šalju poruku mira Protest prosvjetnih radnika u Sarajevu Stranica TV LibertyRSE na YouTube-uFoto galerijeVideo Crna Gora\nZloupotreba državnih resursa u izbornoj kampanji pod lupom MANS-a\nCrnogorska izborna računica: Kriza adut za vlast\nĐukanovićev napad na opoziciju nagovještaj oštre kampanje\nPredsjednik Demokratske partije socijalista Milo Đukanović je na partijskoj tribini u Pljevljima kazao da se predstojeći parlementarni izbori svode na odbranu biračkog tijela DPS-a koje je prema njegovim riječima napadnuto.\nĐukanović je iskoristio tu priliku da apeluje na aktiviste vladajuće koalicije da kontaktiraju pokolebane birače i pokušaju da im riješe probleme naglašavajući da bi to trebalo uraditi u vremenu do izbora.\n"U društvima kao što je crnogorsko morate kontaktirati sa puno ljudi, morate čuti životnu priču, muku svakog čovjeka i pokušati mu pomoći da svoju muku riješi, ako je u pitanju zaposlenje, liječenje djeteta. DPS je to tako radila - ja sam 20 godina obavljao te poslove, po 10 puta sam ušao u svaku mjesnu zajednicu u Crnoj Gori i nikada se nisam suočio sa problemom da me neko pita: a šta je sa onim obećanjem koje ste nam dali", izjavio je prvi čovjek vladajuće DPS.\nKomentarišući Đukanovićevu izjavu Zlatko Vujović, direktor Centra za monitoring kaže da je crnogorskoj javnosti već prilično jasno da vladajuća koalicija koristi državne resurse u svakoj izbornoj kampanji.\n"Ali ono što jeste iznenađujuće u ovoj izjavi gospodina Đukanovića jeste da se o tome priča na tako jedan otvoren način, kao što je on to uradio na tribini u Pljevljima. Odgovor na to pitanje nalazi se u samoj izjavi gospodina Đukanovića u dijelu gdje kaže da je njihovo biračko tijelo napadnuto. Ja ne bih rekao da je napadnuto već da je ugroženo. Napadano je na prethodnim izborima, ali ovoga puta očigledno postoji realni rizik da se eventualno naruši ona većina koju je DPS zajedno sa koalicionim partnerima obezbjeđivala za svaki izborni ciklus. Tako da je ovo pokušaj da se u jednom kratkom vremenskom periodu zaštiti ta biračka podrška i budući da je ostalo jako malo vremena do izbora, očigledno je da u DPS misle da je to potrebno uraditi i na ovaj način transparentije nego što je to bio slučaj u prethodnom periodu", smatra Vujović.\nDragan Koprivica, izvršni direktor Centra za demokratsku tranziciju kaže da formalno u Đukanovićevoj izjavi nema ništa sporno jer on samo šalje predizbornu poruku glasačima i aktivistima.\nZlatko VujovićxZlatko Vujović\n"Ali, ukoliko ovu izjavu stavimo u crnogorski kontekst, odnosno ukoliko znamo koliki je uticaj gospodina Đukanovića onda ovo može dobiti prirodu neke dvosmislene poruke. Prije svega, kao poziv na akciju, odnosno mobilizaciju partijskih aktivista, u čemu nema ništa sporno. Ali takođe, poruka se može tumačiti kao poziv ministrima i drugim članovima DPS-a koji su na državnim funkcijama za rješavanje problema ljudi, kako je naglasio do izbora. Dakle, ukoliko se naglašava da se rješavaju samo problemi do izbora to bi bio poziv na zloupotrebu u toku kampanje", navodi Koprivica.\nZlatko Vujović kaže da je u ovom trenutku ogromna odgovornost na državnoj izbornoj komisiji.\n"Ono što je Đukanović rekao jeste prije svega politička poruka koja definitivno indicira da postoje zloupotrebe u radu DPS i vladajuće koalicije. Ono što je dodatno potrebno jeste obezbijediti dokaze u konkretnim slučajevima da se tako nešto dešava. Vjerujem da to Državnoj izbornoj komisiji neće biti tako teško budući da postoje striktna izborna pravila da nema recimo zapošljavanja u periodu od raspisivanja izbora. Sada je velika odgovornost na DIK-u da li će se izboriti za poštovanje zakona. Ja lično ne vjerujem u to jer je DIK tijelo formirano na bazi delegatskog sistema u kojem sjede predstavnici svih partija, a većinu ima vladajuća koalicija", izjavio je Vujović.\nŠkolovao se u SAD, Podgorici i Beogradu. Dugogodišnji novinar Radija Slobodna Evropa. Uglavnom se bavi temama ratnih zločina, korupcije, pravosuđa.\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Stenogrami & kamenogrami Lucić: Ko to kaže, ko to laže, Mala Azija je mala... Srbija Prvi predsednikov "rođendan" Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda NajčitanijeOčekuje se otkrivanje masovnih grobnica u Srbiji (1404) Lucić: Ko to kaže, ko to laže, Mala Azija je mala... (1384) Reakcije na Kosovu: Srbija nema nadležnost nad Trepčom (996) Brisel: Postignut načelni dogovor o primeni sporazuma, na potezu vlade (870)Reakcije u Beogradu: Nema kompromisa o sporazumu, ispunjen uslov za datum (818)Nemiri u Švedskoj otkrivaju lošu stranu "skandinavskog modela" (738) Pravoslavne crkve u borbi protiv modernizacije i sekularizacije (702)Kult pite i bureka u Crnoj Gori (550)Tekst plana primene sporazuma Beograda i Prištine u koji je RSE imao uvid (494)FBiH u ćorsokaku: Opstrukcije, blokade i pad prihoda (488)Najčešće poslanoSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraKurspahić: Evropa u susjedstvu (19)Tužilaštvo najavilo žalbu zbog puštanja iz pritvora Živka Budimira (14)Sabor SPC neće razmatrati Amfilohijevu inicijativu o kanonizaciji Njegoša (14)Pravoslavne crkve u borbi protiv modernizacije i sekularizacije (14)FBiH u ćorsokaku: Opstrukcije, blokade i pad prihoda (14)Nemiri u Švedskoj otkrivaju lošu stranu "skandinavskog modela" (12)Fijasko još jedne rezolucije o osudi genocida u Srebrenici (11)Reakcije u Beogradu: Nema kompromisa o sporazumu, ispunjen uslov za datum (11)Brisel: Postignut načelni dogovor o primeni sporazuma, na potezu vlade (9)Sirijski mir i bosanski presedan (8)Najgledanije Brutalno ubojstvo u Londonu Kosovo Polje: Imam i sveštenik šalju poruku mira Sedmica u slikama: 18. - 25. maj 2013. SAD: 24 mrtvih u naletu tornada SAD: Desetine žrtava u naletu tornada Minerali iz Trepče Sećanje na Jevreje sa Kosova ubijene u Holokaustu Protest prosvjetnih radnika u Sarajevu Živko Budimir pušten na slobodu Tuzla: Obilježeno 18 godina od masakra na Kapiji Produkti i uslugePodkastRSSPretplataMobilni telefon RSE